बुक शॉप के ओनर बोले-यह तो पुराना स्टॉक है
सीबीएसई और यूटी एजुकेशन डिपार्टमेंट दोनों ही प्राइवेट स्कूलों से कह चुके हैं कि कोई स्कूल किसी बुकशॉप से टाईअप नहीं करेंगे और किसी तरह की प्रॉफिटेरिंग नहीं करनी है। पेरेंट्स कहीं से भी किताब खरीद सकें, इसलिए स्कूलों से कहा गया है कि वह अपनी वेबसाइट पर बुक्स की लिस्ट अपलोड करें। लिस्ट तो अपलोड हुई, लेकिन यह दिखावे से ज्यादा कुछ नहीं रही। कारण रेड में बुक्स के साथ ऐसी कॉपियां मिलीं, जिनमें स्कूलों के नाम रहे और यह चीजें टाईअप की ओर इशारा करती हैं। सॉपिंस स्कूल सेक्टर-32, सेंट जेवियर्स स्कूल सेक्टर-44, टेंडर हार्ट स्कूल सेक्टर-33, भवन विद्यालय पंचकूला, माउंट कार्मल स्कूल सेक्टर-47 और मानव मंगल स्कूल सेक्टर-21। ये वह 6 स्कूल हैं जिनके नाम नोटबुक्स पर मिले हैं। वहीं, मनचंदा बुकशॉप के ओनर विवेक मनचंदा ने कहा कि हमारा किसी स्कूल से टाईअप नहीं है और जो स्टॉक मिला है वह पुराने सालों का है।
^ भवन विद्यालय, सेक्टर-15 पंचकूला की प्रिंसिपल शशि बैनर्जी को इस बारे में पूछने के लिए कई बार कॉल की गई, लेकिन उनसे बात नहीं हो पाई।
^ हमारा मनचंदा से टाईअप नहीं है। पिछले सालों की बुक्स को वह बेच रहा होगा और हमने किसी बुक सेलर को अथॉराइज ही नहीं किया है। -संजयसरदाना, डायरेक्टर, मानव मंगल स्कूल, सेक्टर-21
^ टेंडर हार्ट स्कूल, सेक्टर-33 के प्रिंसिपल विक्रांत सूरी को इस बारे में पूछने के लिए तीन बार कॉल किया गया लेकिन उनसे बात नहीं हो पाई और बाद में उन्होंने अपना मोबाइल फोन स्विच ऑफ कर दिया।
^ नो टाईअप, लेकिन सालों से वह हमारी बुक्स दे रहा है। पिछले साल तक देता रहा और इस साल उसने खुद ही यह सब कर लिया। -चार्ल्ससैम्युल, प्रिंसिपल, माउंट कार्मल स्कूल, सेक्टर-47
^ हमारा किसी के साथ कोई टाईअप नहीं है। कई सालों पहले वह हमारे स्कूल की बुक्स बेचता था। अब वह कैसे हमारे स्कूल का नाम लिखकर नोटबुक्स बेच रहा है यह मेरी समझ से बाहर है। -मर्विनवेस्ट, प्रिंसिपल, सेंट जेवियर्स स्कूल
^ हमने पेरेंट्स से कहा है कि स्कॉलर पब्लिशर की कॉपीज लें। हमारा मनचंदा बुकशॉप के साथ टाईअप नहीं है। जाने वह ऐसा क्यों कर रहा है। -एबीएससिद्धू, डायरेक्टर प्रिंसिपल, सॉपिंस स्कूल, सेक्टर-32
^ पेरेंट्स शिकायत कर रहे थे कि स्कूलों ने बुक स्टोर्स से टाईअप किया है। वेबसाइट पर लिस्ट सिर्फ दिखावे के लिए है। टाईअप साबित हो गया है। स्कूल मुनाफाखोरी कर रहे थे। प्रशासन इनकी अलॉटमेंट रद्द करे और सीबीएसई को एफिलिएशन रद्द करने को लिखे। -नितिनगोयल, प्रेसिडेंट, चंडीगढ़ पेरेंट्स एसोसिएशन
^मुझे चंडीगढ़ पेरेंट्स एसोसिएशन के डेलिगेशन ने शिकायत दी थी। शिकायत में जो एड्रेस बताए गए थे, वहां रेड की गई और शिकायत सही पाई गई। बिल्डिंग वाॅयलेशन के साथ ही 6 प्राइवेट स्कूलों के नाम नोटबुक्स पर मिले हैं, जिससे स्कूलों का बुक स्टोर्स से टाईअप साबित होता है। कार्रवाई के लिए डायरेक्टर स्कूल एजुकेशन को रिकमेंड किया जाएगा। -तपस्याराघव, सब डिविजनल मजिस्ट्रेट (ईस्ट)
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva